Public procurement notice: Contract Notice
Published: 2022-01-24
Buyer: Elinkeino-, liikenne- ja ympäristökeskus
Country: FI
Contract type: Services
Procedure: Open procedure
CPV classification: 85120000: Medical practice services | 85121000: Medical services
Estimated value: 450000 EUR
Submission deadline: 2022-02-28

Technical requirements: Etelä-Pohjanmaan elinkeino-, liikenne- ja ympäristökeskus (myöhemmin ELY-keskus) järjestää avoimen tarjouskilpailun palvelun toteuttamisesta. Tämän hankinnan kohteena oleva palvelu on työ-ja toimintakyvyn kartoitus Etelä-Pohjanmaan alueen työnhakija-asiakkaille. Hankintaan varataan kaksi (2) optiota.
Tarjouspyynnön kohteena oleva pääpalvelu on asiantuntija-arvio työnhakija-asiakkaan työ- ja toimintakyvyn kartoittamiseksi. Pääpalvelun ohella pyydetään tarjousta tilannekartoitus-tukipalveluun. Työkyvyn arviointi hankitaan tilanteessa, jossa asiakkaan työ- ja toimintakykyä pitää tarkemmin tai yksilöidymmin selvittää suhteessa 1) hakuammattiin tai 2) suunniteltuun koulutukseen tai uuteen ammattiin. Tähän palveluun lähetettävällä asiakkaalla on suunnitteilla tietty tavoiteala, mutta kohdeammatti ei välttämättä ole vielä tarkentunut. Suunnitteilla voi olla esim. alaan liittyvä valmennus, koulutus, työkokeilu tai työnhaku. Palveluun ohjataan pääasiassa asiakkaita, jolla on sellainen diagnosoitu vamma tai sairaus, jonka arvioidaan vaikuttavan mahdollisuuksiin saada työtä.
1. Tilannekartoitus (työkykytiimi): Tilannekartoitus on luonteeltaan tukipalvelu/asiakkaan terveystilanteen kevyt selvitys. Palveluun ohjatun asiakkaan työ- ja toimintakyvystä tehdään tilannearvio. Palvelun tarkoitus on samalla tarjota tuki palvelun käyttäjälle jatko-ohjausta varten auttamalla asiakastietojen keräämisessä ja tarvittaessa lähetteen teossa asiantuntijalääkärin tutkimukseen. Työkykytiimiltä edellytetään liikkumisvalmiutta asiakkaan luokse (toiminta-alue esitetään tarjouksessa). Tilannekartoituksen tiimin koostumus ei edellytä lääkäriä (tiimin koostumus esitetään sisältösuunnitelmassa perusteluineen). Työ- ja toimintakyvyn arvio (ns. pääpalvelu) ei edellytä aiemmin suoritettua tilannekartoitusta.  Tilannekartoitus voi asiakkaan tarpeesta johtuen olla itsenäinen kokonaisuus ilman jatko-ohjausta työ- ja toimintakyvyn arvioon (asiantuntijalääkäri).
2. Työ- ja toimintakyvyn arvio - Asiantuntijalääkärin arvio asiakkaan työkyvystä. Palvelun tarkoitus on toimia yksinomaan TE-palveluiden toimeenpanon ja asiakkaan palveluprosessin edistämisen tukena. Palvelun tavoitteena on arvioida kokonaisvaltaisesti asiakkaan työ- ja toimintakykyä suhteessa työelämään, asiakkaan hakuammattiin tai suunniteltuun koulutukseen. Palvelusta laaditaan B-lausunto, joka ottaa kantaa asiakkaan työkykyyn ja sen vaikutuksiin asiakkaan työllistymissuunnitelmaan. Asiantuntijalääkärinä ja lausunnon koostajana toimii työterveyslääkäri tai työ- ja toimintakyvyn arviosta kokemusta omaava muu lääkäri. Muut tarjolla olevat resurssit perustuvat tarjousten sisältöihin.
Hankintayksikkö valitsee kummallekin osa-alueelle kokonaistaloudellisesti edullisimman toimittajan (paras hinta-laatusuhde), jonka kanssa se tekee sopimuksen.
Hankittava palvelu on CPV-koodin 85120000-6 (Lääkäripalvelut ja niihin liittyvät palvelut) mukainen palvelu, josta on säädetty hankintalain (1397/2016) 107 §:ssä (Sosiaali- ja terveyspalveluiden sekä muiden erityisten palveluiden hankintoihin sovellettavat säännökset). Lain 25 §:n mukaan liitteen E 1-4 kohdassa tarkoitettujen sosiaali- ja terveyspalvelujen kansallinen kynnysarvo on 400 000 euroa ilman arvonlisäveroa.
Työkyvyn arviointia ei voi TEM:n ohjeeseen julkisen työvoima- ja yrityspalveluista annetun lain ja asetuksen soveltamiseen (TEM/2376/ 00.03.05.02/2017, 4; §2) perustuen käyttää sairauden diagnosoimiseksi tai hoidon taikka lääkinnällisen kuntoutuksen järjestämiseksi. Em. tarkoituksessa asiakas ohjataan julkiseen terveydenhuoltoon.
Terveydentilaan liittyvien tietojen välittämiseen tarvitaan aina asiakkaan lupa. Mikäli sellainen on, pyritään kaikki saatavilla oleva olennainen tieto toimittamaan etukäteen asiantuntijalääkärin palveluun.
Tämä hankinta on jaettu kahteen palveluluokkaan. Kuhunkin valitaan yksi palveluntuottaja. Jos sama palveluntuottaja tulee valituksi molempiin palveluun toteuttajaksi, tehdään hänen kanssaan vain yksi hankintasopimus, joka sisältää palveluntuottajan voittamat hankinnan osat.
Tarkoituksena on tuottaa matalan kynnyksen tukipalvelu työ- ja toimintakyvyn kartoitukselle. Palvelu voi olla itsenäinen kokonaisuus tai aloituspalveluna ennen työ- ja toimintakyvyn arviota (asiantuntijalääkärin tutkimus). Ohessa esimerkkiä, mitä palvelu voisi olla.
Tilannekartoituksen funktio olisi tukea palvelun käyttäjää jatko-ohjauksessa työ- ja toimintakyvyn arvioon sekä toimia itsessään palveluun ohjatun asiakkaan tilannekuvan selkeyttäjänä. Palvelussa kerätään TE-asiantuntijan tukena asiakkaasta tarpeelliset taustatiedot (suostumus-lomakkeet terveystietojen keräämiselle jne) jatko-ohjauksia varten ja tuetaan palvelun käyttäjää tässä prosessissa. Palvelun työkykytiimi tekee havaintoja asiakkaan työ- ja toimintakyvystä ja palvelutarpeista. Palvelussa voitaisiin selvittää asiakkaan suoriutumista hänen omassa arjessaan, mahdollisesti myös suoriutumista TE-palveluissa (työkokeilu, kuntouttava työtoiminta tms) sekä tehdä ohjausta asiaan kuuluviin palveluihin tai verkostoihin. Työkykytiimi voisi myös jatkosuunnitelmassaan päättää, ohjataanko asiakasta työ- ja toimintakyvyn tutkimukseen ja tukea lähetteen laatimisessa (kysymyksiä, joihin toivotaan asiantuntija-lääkärin vastausta).
Palvelun henkilöstönä voi olla eri koulutus/osaamistaustoista koostuva tiimi (esim. sosiaaliohjaaja, psykiatrinen sairaanhoitaja, työvalmentaja). Palveluntarjoaja nimeää ja perustelee tiimin osaamisen sisältösuunnitelmassa.
Palvelun tulee sisältää 1-3 asiakastapaamista tiimin tai työparin muodossa asiakkaan toimintaympäristössä.
Palvelun lopputuloksena on jatkosuunnitelma, jossa asiakkaalle muodostetaan polku ja tuki työhön tai koulutukseen työ- ja toimintakyvyn mahdollisuuksien mukaan ja/tai tarpeellinen taustatyö ja ohjaus asiantuntijalääkärin palveluun.
Palveluntuottaja voi myös tarjota palvelun jälkeistä jatkoseurantaa, josta laskutetaan erikseen aikaperusteisesti - jatkoseurannan tuntihinta ja jatkoseurannan tekijät ilmoitetaan sisältösuunnitelmassa eikä vaikuta pisteytykseen. Jatkoseurantaa tarjotaan asiakkaan tarpeen mukaan ja se toteutetaan käyttäjän hyväksymänä. Jatkoseuranta voi olla esim. tilannekartoitus-palvelun jälkeen tuki-, ohjaus- tai konsultaatiokäynti asiakkaalle ja tarvittaessa lähiyhteisölle. Jatkoseurannan maksimimäärä/asiakas voi olla rajattu, esim. 4 tuntia.


Award value: 450000